Holhoed Overnight Accommodation - Resensies
Yolandi P - Aug 2019
Wat 'n wonderlike voorreg om vir 'n naweek op Michele en Adriaan se plaas Holhoed te kon bly! As jy wil wegkom van die lewe in die stad, dan is Holhoed die plek om te wees. Daar is geen selfoonsein, maar wel 'n internetkabel in die sitkamer. Jy kan absoluut net rus, en die plaaslewe geniet. Ons het heerlik gebraai en gekuier en die sterrehemel geniet. Baie dankie vir die heerlike plaasbroodjie wat julle vir ons op bestelling gemaak het! Adriaan en Michelle se gasvryheid is in 'n ander klas. Dit voel of 'n mens vir jou gunsteling familie gaan kuier! ...
Wat 'n wonderlike voorreg om vir 'n naweek op Michele en Adriaan se plaas Holhoed te kon bly! As jy wil wegkom van die lewe in die stad, dan is Holhoed die plek om te wees. Daar is geen selfoonsein, maar wel 'n internetkabel in die sitkamer. Jy kan absoluut net rus, en die plaaslewe geniet. Ons het heerlik gebraai en gekuier en die sterrehemel geniet. Baie dankie vir die heerlike plaasbroodjie wat julle vir ons op bestelling gemaak het! Adriaan en Michelle se gasvryheid is in 'n ander klas. Dit voel of 'n mens vir jou gunsteling familie gaan kuier! Hulle sal ons beslis weer sien. Baie dankie.
Michele se Terugvoer
Baie dankie vir die lieflike terugvoer. Ons is maar net ons. En ons rykdom le in mense soos julle wat ons pad kruis.
Liefde Adriaan en Michele
Belius P - Aug 2018
Die tyd op die plaas was fantasties!
Holhoed Plaas was 'n skoon, veilige en rustige plek vir ons as gesin en het die plaas geniet. Oom Adiraan het ons genooi om saam na die lammers te gaan kyk en hand by te sit. Tannie Michelle het vir ons 'n lekker vars plaasbrood gebak en ons beddens was aan en warm met aankoms. Ons het baie tuis gevoel. Ons seun het die oop plaaslewe en diere baie geniet! Holhoed gaan ons vir seker weer sien.
Baie dankie vir die pragtige boodskap. Met lieflike mense soos julle wil 'n mens mos net uitreik en liefde gee. Kom kuier gerus weer!
Rustige 2 naggies by die vriendelikste mense. Gaan kyk die skapies of lê net rond. Bietjie ver van die dorp af, maar as jy enigiets vergeet het sal tannie Michele 'n plan help maak!
Kon sien jul ontspan lekker in die Karoo. Dankie dat jul ons paaie gekruis het.
Alta D - Jun 2018
Heerlik, ontspannend en wonderlik bygestaan!
Die gashere is direk van die hemel. Ons het teëspoed met ons motor gehad en Adriaan en Michele het uit hulle pad gegaan om ons te help. Ek kan nie begin opnoem van alle gunste nie. Ons sal julle beslis weer besoek!
Sharl S - Apr 2018
Sal definitief weer hier kom bly as ek hier langs kom.
Tannie Michelle het ons met ope arms ontvang na 7 ure op 'n grondpad vanaf Matroosberg na Holhoed duskant Sutherland. Ons het deur Tankwa gery. Later vir Oom Adriaan ook ontmoet en die huis was netjies opgemaak met blommetjies en alles was piekfyn. Selfs verniet vir ons braaihout gegee, want ons het vergeet om te koop. Tannie Michelle loer so een keer 'n dag in net om te hoor of alles ok is en verder is sy maar doenig in die huis. Oom Adriaan vra graag of ons wil saamry om die skape te gaan voer en dan word daar vertel van die geskiedenis, droogte ...
Tannie Michelle het ons met ope arms ontvang na 7 ure op 'n grondpad vanaf Matroosberg na Holhoed duskant Sutherland. Ons het deur Tankwa gery. Later vir Oom Adriaan ook ontmoet en die huis was netjies opgemaak met blommetjies en alles was piekfyn. Selfs verniet vir ons braaihout gegee, want ons het vergeet om te koop. Tannie Michelle loer so een keer 'n dag in net om te hoor of alles ok is en verder is sy maar doenig in die huis. Oom Adriaan vra graag of ons wil saamry om die skape te gaan voer en dan word daar vertel van die geskiedenis, droogte en ook die natuur op die plaas. Ek is seker hy kan al 'n boek skryf van alles wat hier gebeur. Al wat ek kan sê is dat ek 'n dokter moet gaan sien as ek terug by die huis is, want ek het my uit my bloedgroep uit geslaap. Beveel hulle definitief aan en hulle is die sout van die aarde mense. Baie dankie vir die lekker blikbroode Tannie Michelle en ons het dit vreeslik geniet. Ons ry toe met 'n swaar hart op die plaas, maar sal definitief terug kom vir 'n jag of twee sodra die veld herstel het. Nogmaal Dankie Lekkeslaap en Die Nels op Holhoed.
Liewe land julle skryf so n mooi brief. Ons het ook maar ons dinge, Maar baie baie dankie vir die mooi terugvoer. Ons waardeer. Ons is maar net mense-mense en dis so lekker om ook sulke lieflike gaste soos julle te kan ontvang. Wat lekker gesels en sommer net mens-mens is en natuurlik is. Jul drie seuns is pragtig. Bring hul gerus weer met liefde. Volgende keer kan oom Adriaan vir hulle meer van die natuur leer. En of hulle kan saamgaan as die ooie lam. Ook n belewenis. Liefde vir julle
Gerrie S - Dec 2017
Rustigheid waarna elke stadsmens smag.
Michel en Adriaan is sout van die aarde en was behulpsaam toe ons band pap was. Baie dankie vir aangename verblyf.
Gerrie dit was net n plesier om julle te kon ontvang asook te kon help. Geseende 2018 vir jul familie. En net gesondheid vir julle!
Michele and Adriaan are wonderful. They made us feel so welcome. The farm and the cottage is beautiful. Warm beds and lekker home made bread.
Ann T - Aug 2017
Die beste en vriendelikste gasheer en gasvrou ooit!
Van die begin af het Michele en Adriaan vir ons so tuis laat voel, jy voel werklik asof jy familie is! Ons het baie lekker gebly en Michele en Adriaan was altyd daar indien jy iets gekort het. Hulle het ons verwelkom soos hulle familielede! Ek sal die plek aanbeveel vir almal wat deur die omgewing reis - wonderlik!
Heather H - Jul 2017
This well equipped charming and quirky little cottage with enclosed garden made the absolutely perfect home away from home stay for us and our dog.
I have heard of warm South African hospitality, but at Holhoed it is positively HOT! We were welcomed to this charming and quirky cottage with home baked bread still warm from the oven waiting for us on the kitchen table. Hot blankets were on, flowers in vases and a safe enclosed garden for our dog ticked all the boxes. If nothing except head clearing, rest, reading and breathing clean Karoo air is on your agenda, we can highly recommend Holhoed. We loved it and didn't want to leave.
Hi Heather baie dankie vir die mooi oorsig. Ons waardeer. Ek wil so graag met julle kontak maak, maar om een of ander rede, het ek ALLE emailadresse verloor. En ek kon nie in die besoekersboek n kontaknr of besonderhede kry nie. Baie dankie vir jul skrywe aan ons - addissioneel van die besoekersboek.. Ek het dit eers gedurende die week gevind. En dis waarom ek julle graag sal wil kontak. Email gerus vir my jul kontakbesonderhede. Jammer dat ons nie self tuis was toe julle hier was nie. Beste wense Adriaan en Michele
Martin A - May 2017
Regte plaasverblyf in 'n mooi omgewing.
Baie rustig op 'n regte plaas met selfs 'n werfhond wat so nou en dan kom kuier. Netjies en goed toegerus. Wat "ligging" aanbetref is dit vir my 'n baie mooi omgewing maar die 54 km grondpad van Sutherland tot op die plaas is baie rof en sinkplaat getrap.
Baie dankie Martin vir jou positiewe kommentaar. Ek wil ook darem net dankie se vir die wyse waarop jy ons gastehuisie agtergelaat het. Onberispelik skoon en netjies! As alle mense hom maar net so wil agterlaat soos jy, sal dit net n plesier wees. Jy is n pragtige mens en ek is net so spyt ons het so min gesels.
Karin R - Jan 2017
Oorweldigende gasvryheid en vriendelikheid!
Ons het heerlik by Adriaan en Michele oorgebly. Hulle het ons oorweldig met vriendelikheid en behulpsaamheid. Ek sal Holhoed sonder skroom aanbeveel, selfs al is die grondpad bitter lank om daar uit te kom - dit is net doodeenvoudig die moeite werd!
Ons het baie lekker op die plaas gebly en dit terdeë geniet. Was goed ontvang deur Engela en sy het seker gemaak dat alles reg is by ons. Oom Adriaan en Tannie Michele het goed na ons omgesien. Was heerlik, rustig en pragtig, baie dankie.
Liewe Anzel. Baie dankie vir jou terugvoer. Jammer dat ek nie tuis was om jul persoonlik te kon ontvang nie. Dit was vir ons ook n voorreg om vir julle te kon ontmoet. Beste wense vir 2017.
Ons is baie hartlik ontvang en welkom laat voel. Die kos was heerlik en die natuurskoon ongelooflik.
Heerlik en nogmaals heerlik.
Hartsmense en heerlik gekuier. Sal altyd weer teruggaan plaas toe. Hier kan jy die stilte en plaaslewe weer waardeer.
Dit was vir ons 'n voorreg om jul te kon ontmoet. Sterkte vir jul pad vorentoe. Liefde
Margha P - Sep 2016
Wonderlike, heerlike saligheid!
Dierbare gashere wat mens so welkom laat voel in 'n asemrowende omgewing! Lekker visvang, stap en sterre kyk! Fyn detail en lekker rus kan verwag word!
Baie dankie vir jul positiewe terugvoer. Oom Adriaan praat met soveel lof van julle 2 jongmense. Hy sê julle, as jongmense, het vir hom weer moed gegee vir die jeug! Liefde van ons.
Walda C - Sep 2016
An excellent guest farm a bit far from town, but gravel road in fairly good condition.
If we knew it was 54 km out of Sutherland on a gravel road we probably would make a different choice. But the friendly hostess, good care, consideration and absolute thoughtfulness of everything to make it so warm and cosy for us, surpasses all this.
Dit was vir ons 'n voorreg om jul te kon ontmoet. Jammer oor die afstande asook grondpad wat ongerieflik was. Ek besef net dat ons vir al ons gaste moet inlig rakende die afstande ens; alhoewel die afstande asook rigting aangegee word op ons webblad. Geseënde week vir julle en baie liefde. Adriaan en Michele
Irené H - Aug 2016
Perfekte plekkie om stil te word en af te skakel op 'n werkende plaas. Dierbare en vriendelike mense wat uit hul pad gaan om mens gemaklik en welkom te laat voel. Vars brood, tuisgemaakte konfyt, warm komberse, vars blommetjies en opgewonde honde wag vir jou aankoms en maak dat mens nie weer wil vertrek nie! Definitief 'n volgende besoek werd!
Dankie Irene, vir jou positiewe kommentaar. Vir ons was dit net so 'n voorreg om jou te kon ontvang. Dit voel vir ons net of jy net hopeloos te kort gekuier het om te kon uitrus. Alle sukses en voorspoed vir jou met jou wonderlike werk wat jy doen. Liefde
Ernst B - Jul 2016
Baie gemoedelik en rustig.
Baie gemoedelik en rustig. Landelike en veilige omgewing. Mense uiters vriendelik. Goeie plek om jou batterye te herlaai. Sal weer soontoe gaan.
Dit was vir ons net so n voorreg om jul te kon ontvang. Soos Adriaan een aand vir my se: "Michele, Ingrid is so n sagte gemoedelike mensie"! En Adriaan het heerlik met jou, Ernst gekuier en dit was vir hom ook baie spesiaal. Baie dankie dat jul ons huisie so netjies en skoon agtergelaat het. Dit word waardeer.
Pierre G - Jul 2016
Ongelooflike vriendelike en gasvrye mense, op 'n pragtige, rustig en stil plaas, asemrowend!
Die mees gasvrye en vriendelike mense, met die grootste harte wat jy nog sal ontmoet. Alles was netjies, en gereed toe ons daar arriveer, en niks is te veel moeite nie, om ons verblyf so aangenaam as moontlik te kon maak. Wonderlike mense, asemrowende omgewing, gaan beslis weer hier kom kuier.
Nogmaals baie dankie Pierre en Christine en kinders vir jul mooi terugvoer. Ons waardeer. Dit was vir ons net so n voorreg en plesier om julle te kon ontvang en om met tye sommer net lekker saam met jul te kon kuier. Liefde van Ons
Jan V - May 2016
Regte-egte opregte gasvryheid soos wat net in die Karoo beskikbaar is. As jy dit misry, mis jy uit.
Heerlike plaas-akkommodasie. Dis stil en rustig en die eienaars maak moeite op jou welkom te laat voel. Die gebakte brood en die braaivleis is absoluut aan te beveel. Alles en alles, sommer net 'n lekker kuier.
Ons rykdom lê nie in geld nie, maar in die mense soos julle, Jan en jou vriende, wat ons paaie kruis. Dit was n plesier om julle te kon akkommodeer.
Heidi L - May 2016
Die rustige atmosfeer in die Karoo en gasvryheid van Michelle en Adriaan was heerlik om te ervaar.
Ons is met ope arms verwelkom en het sommer vinnig tuis gevoel! Michelle het ons baie bederf met heerlike vars plaasbrood en self gemaakte konfyt. Die huisie is goed toegerus en ons het baie lekker onder die karoo sterre hemel gebraai . Die rus en vrede van die Karoo is sielskos en is aan te bevele vir almal wat bietjie wil wegbreek van die gejaag van die stad!
Baie dankie Graham en Heidi vir hierdie mooi oorsig. Ons waardeer. Ek wil ook net baie baie dankie se vir die feit dat julle die huisie so netjies en skoon agtergelaat het. n Mens sou nooit se daar het iemand geslaap nie. Ons het waardering vir dit. Julle is twee pragtige mense! Liefde
Sjoe, 'n baie mooi plek!
Die pad is baie sleg en die grondpad al die pad het lelike klippe nie gebou vir motors nie wil nie weet hoe pad lyk as hulle hom nie skraap nie. Vriendelike mense op die plaas.
Willem L - Jan 2016
Hartlike gasvryheid. Lieflike omgewing en rustig!
Spyt ons kon nie langer kuier sou meer van die omgewing wou sien. Gasvryheid en pragtige kamers met vars blommetjies in potjies om elke hoekie en draaitjie wat jou vriendelik begroet. Kon die lekker tyd sonder TV, saam met die kinders kuier - heerlik!
Jurgen H - Mar 2015
Ons was op 'n stadige reis vanaf Swakop Kaap toe en Holhoed was een van ons oornagplekke en 'n baie mooi een. Ons het vleis en hout gekry en lekker gebraai en goed geslaap en alles was net reg!
Warm, vriendelik en Puik
Michelle en Attie is fantastiese mense. Hulle het ons baie vriendelik ontvang en selfs uit die pad uit gegaan om vir ons toebroodjies te maak vir aandete, omdat ons so laat by hulle aan gekom het. Die plek was ook baie skoon en netjies en beslis 'n plekkie wat ek sal weer besoek.
Hannes G - Dec 2014
Die gasvryheid was wonderlik.
Dit was die beste plek om die omgewing en sy mense te ontmoet.
Howie F - Oct 2014
Die ideale wegbreek om die hart, siel en gees weer te laat lewe!
Dit was die beste kuiertjie wat ek en my gesin van droom op pad terug Kaap toe vanaf Kimberley. Ons kinders kan nie uitgepraat raak oor die gasvryheid en lessies wat hulle op Oom en Tannie Holhoed se plaas geleer het nie. Ek sal nooit weer deur die Karoo kan ry sonder om 'n oorslaap op Holhoed sterk te oorweeg nie. My gesin sal my in elk geval forseer om spoedig weer 'n draai te maak op Holhoed. Dit is voorwaar die beste rus en bederf wat jy vir jou met jou swaar verdiende geldjies kan koop. Die beste gasvryheid by ver.
Gaste wat na Holhoed Overnight Accommodation gekyk het, het ook belangstelling getoon in die volgende lekke plekke:
Saaiplaas, Sutherland, 6920, Noord-Kaap